Sølvguttene

Sølvguttene (NRKs guttekor) er et norsk guttekor som ble stiftet av Torstein Grythe i 1940. I 1967 ble koret slått sammen med NRKs guttekor og fikk det nåværende navnet «Sølvguttene – NRKs guttekor». Torstein Grythe dirigerte koret frem til Fredrik Otterstad tok over i 2004. I 2019 ble Frikk Heide-Steen også ansatt som dirigent i full stilling. I dag er Fredrik Otterstad kunstnerisk leder, mens Frikk Heide-Steen er korets daglige leder.

Koret ble opprinnelig startet som en liten gruppe solister fra Oslo Domkor hvor Grythe var sanger og musikalsk assistent for domorganist Arild Sandvold, men ble etter hvert et eget kor. Navnet Sølvguttene kommer av korets sølvfargede drakter de første årene, som Grythe sydde selv. Sølvguttene har mottatt flere nasjonale og internasjonale utmerkelser, blant annet vunnet prisen for beste ungdomskor i  EBUs internasjonale korkonkurranse «Let the Peoples Sing». 

H. M. Dronning Sonja er Sølvguttenes høye beskytter. 

 Repertoar 
Koret har en omfattende og variert nasjonal og internasjonal konsertportefølje. Sølvguttene synger julen inn har vært en fast programpost på NRK-TV hver julaften siden 1966. Koret har sunget sammen med kjente, internasjonale artister. blant andre Kiri Te Kanawa, Andrea Bocelli og Barbara Hendricks. Koret har selv fostret nasjonale og internasjonale kunstnere som blant andre operasanger Terje Stensvold og cellisten Truls Mørk. Sølvguttene har samarbeidet med Den Norske Opera, Oslo-Filharmonien, Nationaltheatret og Rikskonsertene i Norge.

Koret består totalt av omtrent 130 sangere, men opptrer sjelden med flere enn 60 gutter samtidig. Koret følger den tyske guttekortradisjon, der både sopran- og altstemmene synges av gutter, mens tidligere sølvgutter besetter tenor- og basstemmene. Likevel blir noen gutter værende i altgruppen lenge etter stemmeskiftet for å trene opp falsettstemmen. 

Sølvguttenes repertoar består først og fremst av eldre og nyere kirkemusikk, fra gregorianske sekvenser via gamle mestre til samtidsmusikk av blant annet Knut Nystedt og Kjell Mørk Karlsen, men omfatter også verdslig norsk og internasjonal korsang, folkesanger og madrigaler. Koret setter opp større verk som Brahms' og Mozarts Requiem med jevne mellomrom.

 Korets avdelinger 
Koret består av følgende aktiviteter:

 Aspirantgruppen: Alle gutter begynner i Aspirantgruppen for å lære sangteknikk og noter. Etter en grunnleggende utdanning tas de opp i hovedkoret.
 Konsertkoret: Består av omtrent 90 gutter mellom 8 år og stemmeskiftet samt cirka 30 voksne sangere.
 Herregruppen: Gruppen består av tidligere guttesangere. Den er et sentralt element i konsertkoret, men opptrer også på egen hånd.
 Ungdomsgruppen «VoiceOver»: Denne består av guttesangere som har gått i stemmeskifte. Gruppen synger i alle sjangere og er blitt populære entertainere. Ungdomsgruppen er et rekrutteringskor for Herregruppen.
 Solistgruppen: Utgjøres av de fremste guttesopraner i konsertkoret. Gruppen er ettertraktet ved en rekke ulike offentlige og private arrangement.
 Enkeltsolister: Guttestemmer av alter og sopraner. Enkeltsolister brukes gjerne til ”gutteroller” i operaforestillinger, til solosang sammen med konsertkoret og solooppdrag for eksempel i NRK.

 Turnéer 
Siden starten i 1940 har koret gitt utallige konserter både i Norge og utlandet. Koret har flere ganger besøkt USA, de fleste land i Europa og det forhenværende Sovjetsamveldet. Det er også ofte brukt ved offentlig representasjon i inn- og utland. I 1990 kunne koret feire sitt 50-årsjubileum i Oslo Konserthus med festkonsert som TV overførte store deler av. Under OL i 1994 sang koret på en offisiell LOOC-konsert og på avslutningsseremonien som ble overført på TV.

Turnéer i nyere tid:

 Italia (2004)
 Baltikum (2005)
 England (2006)
 Sverige (2007,08,09,10,11,12,13)
 Hellas (2009)
 Tyskland (2006,07,11,14)
 Sør-Afrika (2012)
 Danmark (2012)
 Litauen (2013)
 Tyrkia (2013)
 USA (2015)
Roma (2016)
Sveits (2017)
Frankrike (2018)

I tillegg har koret en førjulsturné i Norge hvert år, hvert år til Gøteborg og flere mindre reiser innenlands ellers.

 Utgivelser 
Egne utgivelser
Eg ser deg utfor Gluggjin & Ingrids vise (Og reven lå under birkerot) (1947)
Du grønne glitrende tre & Jeg synger Julekvad (1947)
Blandt alle lande & Millom bakkar og berg (1951)
Barndomsminne fra Nordland & Gud signe Noregs land (1951)
Solnedgang & Dei Gamle Fjell (1952)
Åndens herre & Solfager «Å ormekongen kom seg ridande i gard» (1952)
Dei vil alltid klaga og kyta & Den norske sjømann (1952)
O, du herlige & Jeg er så glad hver Julekveld (1953)
Deilig er Jorden & En rose er utsprungen (1954)
Deilig er den himmel blå & Glade jul (1954)
Den glade vandrer & Fuglungene (1954)
Kling no klokka & Et barn er født i Betlehem (1955)
Kimer i klokker & Her kommer dine arme små (1956)
Deilig Er Jorden, Glade Jul, O Du Herlige, Jeg Er Så Glad Hver Julekveld (1956)
Kling No Klokka, Et Barn Er Født I Betlehem, Her Kommer Dine Arme Små, Kimer, I Klokker (1957)
Norske barnesanger (1950-tallet)
Laudate Dominum (1961)
Sølvguttene i Nidarosdomen (1967)
Sølvguttene synger julen inn (1969)
Sølvguttene (1974)
Silver Boys Choir (1979)
Musikk i Norge i Middelalder og Renessanse (1982)
Sølvguttenes Sovjetprogram (1983)
Sølvguttenes mannskor, Album for mandssang og ni utvalgte sanger for mannskor (1987)
Julenatt (1987)
 Sølvguttene 50 år (1989)
 Norge, mitt Norge (1990)
 Sølvguttenes jubileumskasett (1990)
 Redd Barnas Jul (1993)
 Sølvguttene i Boda Kyrka (1995)
 Sølvguttene i Westminster Abbey (1996)
 Kormusikk fra Norge i middelalder og renessanse samt fra vår tid (1997)
 Sølvguttenes beste julesanger (1997)
 Grüsse aus Norwegen (norsk: Hilsen fra Norge) (1997)
 Sølvguttene 60 år (2000)
 Sølvguttene synger julen inn, med gjester (2001)
 Julemesse – Missa in nativitate domini (2006)
 Sølvguttene, Live, Charpentier: Te Deum (2010)
 Sølvguttenes favoritter (2016)

Utgivelser med andre artister
 Sølvguttene & Alf Prøysen: Musevisa & Hutte-tutte-tei (1949)
 Sølvguttene & Alf Prøysen: Dette har vi ventet på så lenge & Juleregle (1951)
 Sølvguttene & Henning Elbirks Børnekor: Børnesange fra Norden (1950-tallet)
 Sølvguttene, Åse Nordmo Løvberg & Arne Hendriksen: Jul i Norge (1957)
 Sølvguttene, Alf Prøysen & Arild Berggren: O Jul med din glede (1959)
 Sølvguttene, Alf Prøysen mfl.: Norsk Jul (1966)
 Sølvguttene, Alf Prøysen & Arild Berggren: O jul med din glede (1968)
 Sølvguttene & Olav Werner: Glade jul (1974)
 Sølvguttene & diverse artister: Jul for hele familien (1978)
 Sølvguttene & diverse artister: Gledelig Jul (1978)
 Sølvguttene & diverse artister: Lytt til Norge (1980)
 Sølvguttene, Rolf Karlsen mfl.: Jeg løfter opp til Gud min sang (1981)
 Sølvguttene, Marie Fredriksson & Sanne Salomonsen: Ute til lunsj (1988)
 Sølvguttene & diverse artister: Norsk Artistgalla (1990)
 Sølvguttene & diverse artister: Julefavoritter fra Philips (1995)
 Sølvguttene & Karsten Isachsen: Julen er for alle (1995)
 Sølvguttene & Jan Garbarek: Rites (1998)
 Sølvguttene & Big Bang: Frontside Rock n Roll (2002)
 Sølvguttene & diverse artister: Den beste julemusikken (2002)
 Sølvguttene, Maria Arredondo & Winta: Julekveldsvise (2003)
 Sølvguttene & diverse artister: Nå har vi vaska golvet (2003)
 Sølvguttene & diverse artister: P4 Julefavoritter (2004)
 Sølvguttene & diverse artister: Tidenes beste julebarneplate (2004)
 Sølvguttene & diverse artister: God jul og godt nytt år (2006)
 Sølvguttene & diverse artister: God jul og godt nytt år (2007)
 Sølvguttene & diverse artister: P4 Juleminner (2007)
 Sølvguttene & diverse artister: Nå er det jul igjen (2007)
 Sølvguttene & diverse artister: Alle tiders julesangbok (2007)
 Sølvguttene & Morten Harket: Letter from Egypt (2008)
 Sølvguttene & diverse artister: Glade jul (2008)
 Sølvguttene & diverse artister: Shockadelica, en hyllest til Prince (2008)
 Sølvguttene, Ole Edvard Antonsen mfl.: Desemberstemninger (2009)
 Sølvguttene & Jan Werner Danielsen: One more time (2010)
 Sølvguttene & diverse artister: Julens favoritter del 2 (2010)
 Sølvguttene & Ellen Sejersted Bødtker: Pacem (2011)
 Sølvguttene & diverse artister: De aller beste julesangene (2011)
 Sølvguttene & diverse artister: Julen for store og små (2012)
 Sølvguttene & diverse artister: Tidenes beste julebarneplate vol 1 (2012)
 Sølvguttene & diverse artister: Tidenes beste julebarneplate vol 2 (2012)
 Sølvguttene & Jonas Vincent: Jonas Vincent (2012)
 Sølvguttene & diverse artister: Deilig er jorden, de aller fineste julesangene (2012)
 Sølvguttene & diverse artister: Barnas juleplate (2012)
 Sølvguttene, Guren Haugen & Ole Edvard Antonsen: Julekveld hos oss (2013)
 Sølvguttene & Kudsi Erguner: Pervane (2013)
 Sølvguttene, Ole Edvard Antonsen & Didrik Solli-Tangen: Lyset i Betlehem (2013)
 Sølvguttene & Jørn Simen Øverli: Gull i Munn (2014)
 Sølvguttene & diverse artister: Norsk Jul (2014)
 Sølvguttene & diverse artister: Familiens juleminner (2015)
 Sølvguttene & diverse artister: Norsk Jul (2016)
 Sølvguttene & Sandefjords jentekor: Synger julen inn (ukjent utgivelsesår)
 Sølvguttene & Byåsen skoles jentekor: Synger julen inn (ukjent utgivelsesår)
Flere innspillinger har innbrakt sølv-, gull- og platinaplater.

Litteratur
Torstein Grythe i samarbeid med Morten W. Krogstad: Sølvguttene. De første årene. Oslo 2009. 
 Tove Valmot og Olav Christensen: Sølvguttene. Lyden av et fellesskap.Aschehoug, Oslo 2010. 
 Christensen, Olav og Tove Valmot: Sølvguttene fra Oslo som ble hele Norges kor i Byminner nr.1-2011, s.48–60

 Referanser 

 Eksterne lenker 



 Facebook-side

Kategori:Kor i Oslo
Kategori:NRK
Kategori:Organisasjoner etablert i 1940
Kategori:Juleprogrammer på TV